બે વરસ પછી પાછા એવા સમાચાર આવ્યા કે મંજુને એના નવા પતિએ ત્યાગી દીધી છે અને હરજીને પણ પેલી બાઈ દગો કરાવીને રૂપિયા લુંટીને જતી રહી છે. હરજી અને મંજુ ધરમપુરથી ભાગ્યા ત્યારે ત્યાં એમનું એક મકાન હતું અને થોડી ઘણી જમીન પણ હતી.એ એમને એમ પડી હતી. બને આંસુડા સારતા સારતા વળી ધરમપુરમાં ભેગા થયા. મંજુને ગર્ભાશયમાં કોઈ રોગ થયો હતો અને એટલે ગર્ભાશય કઢાવી નાંખવું પડ્યું હતું. હરજી પણ બીમાર હતો.. જૂની જમીનના ઇંટો બનાવવા માટે આપી હતી .રેવા માટે મકાન હતું એટલે બીજી કોઈ તકલીફ ના પડી પણ પંદર દિવસ પહેલા સતત ફોન આવ્યા કે એકવાર મારા બા બાપુજીને મળવું છે !!.. મારા દીકરા અને દીકરીને મળવું છે..!! આ જમીન અને મકાન એના ખાતે કરવું છે ..!! એકવાર ધરમપુર આવી જાવ….!!” દેવશી ભગતે કિશોર અને છાયાને વાત કરી . એ બને સહમત થયા કે અમે ત્યાં રોકાઈશું મમ્મી પાપા પાસે !!! એટલે આ બધા ધરમપુર ગયા હતા!!” દેવશી ભગતે વાત પૂરી કરી અને હું સજ્જડ થઇ ગયો!! આ ગંભીર ચહેરા પાછળ આટલી કરુણતા હશે એની મને ખબર ખબર જ નહોતી!!